b'\n_START_ARTICLE_\nSmall-Scale Experimental Machine\n_START_PARAGRAPH_\nSmall-Scale Experimental Machine (SSEM, lempinimelt\xc3\xa4 Baby) oli ensimm\xc3\xa4inen tietokone, jossa ohjelma voitiin tallettaa tietokoneen muistiin. Tietokone oli suunniteltu prototyypiksi, joka johti Manchester Mark I:n kehitykseen._NEWLINE_Tietokone suoritti ensimm\xc3\xa4isen ohjelmansa 21. kes\xc3\xa4kuuta 1948. Ohjelman tekiv\xc3\xa4t Tom Kilburn ja laitteen suunnittelija F.C. Williams._NEWLINE_Tietokone toimi testialustana Williams-Kilburn -kuvaputkitekniikalle, jota k\xc3\xa4ytettiin tietokoneen ajonaikaisena muistina. 6 tuuman n\xc3\xa4yt\xc3\xb6lle voitiin tallettaa 2048 bitti\xc3\xa4, jotka oli p\xc3\xa4ivitett\xc3\xa4v\xc3\xa4 tasaisin v\xc3\xa4liajoin.'